Alba Ballús: "El cor infantil Veus està acostumat a interpretar obres molt variades"

Thu, 21 Oct 2021 17:00:00 +0000

La professora de cant Alba Ballús és la responsable de la preparació vocal del cor infantil Veus-Amics de la Unió de Granollers durant la seva participació al "War Requiem", el Rèquiem de Guerra de Benjamin Britten, que el Gran Teatre del Liceu presenta des d'avui dijous i fins al 2 de novembre, en set funcions, en una producció escènica del director d'escena Daniel Kramer, estrenada el 2018 per l'Òpera Nacional Anglesa (ENO) i que es pot veure per primera vegada a l'estat espanyol. Ballús ens ha explicat com estan anant els assajos d'aquesta exigent producció que té Wolfgang Tillmans com a responsable de l'escenografia i la videocreació, en què els joves cantaires del Cor Infantil Veus-Amics de la Unió comparteixen escenari amb tres cantants d'enorme prestigi (Matthias Goerne, Mark Padmore i Tatiana Pavlovskaya) a més del Cor i l'Orquestra Simfònica del Gran Teatre del Liceu, dirigits per Josep Pons.