Orthemis: "A més de tocar de memòria i actuar, a 'Bon voyage' també expliquem una història"

Mon, 31 Mar 2025 16:40:00 +0000

Quatre dels músics de l'Orthemis Orchestra, que estrenarà el seu nou espectacle "Bon voyage!", al Teatre Apolo de Barcelona els dies 6 i 13 d'abril, ens han presentat aquest muntatge que conté música en directe, humor i teatre gestual. És una proposta innovadora que ha conquerit escenaris d'arreu del món i ha portat l'Orthemis Orchestra a ser guanyadora de sis premis internacionals i semifinalista de "Holland's Got Talent 2024". Quatre dels deu músics que formen l'Orthemis Orchestra ---Nacho Lezcano, David Sanmartí, Jorge Retuerta i Violeta González Tomàs (a la foto, d'esquerra a dreta)-- ens han ofert una actuació musical en directe i la veureu a la web del nostre programa i a la playlist del 3CatCultura a YouTube.