Fem un tast del nou disc d'Irene Reig i The Bop Collective

Fri, 24 Nov 2023 17:25:00 +0000

El nou disc d'Irene Reig amb el grup The Bop Collective acaba de veure la llum. Els joves músics d'aquest septet tornen a reunir el seu talent i energia en aquesta nova entrega llançada pel col·lectiu i segell discogràfic The Changes. El disc es va presentar fa pocs dies a la sala Jamboree de Barcelona i altres programadors ja s'hi han interessat de cara a propers concerts. Aquest nou treball discogràfic és un recull de temes originals d'Irene Reig amb la influència de sonoritats que aporten els diferents backgrounds reunits al grup. N'hem parlat amb la mateixa saxofonista i compositora, Irene Reig (a la foto), que és la líder del projecte.