Bandera i Llombart: "Hem gravat cançons de compositores catalanes oblidades i amagades"

Wed, 04 Dec 2024 17:40:00 +0000

La cantant i compositora Belén Bandera i el guitarrista i compositor Jaume Llombart ens han presentat el seu disc conjunt, "A l'ombra del lledoner", que es publicarà dijous de la setmana que ve, 12 de desembre. Inspirats per l'obra del filòsof francès Gaston Bachelard "La poètica de l'ensomni", han enregistrat cançons populars catalanes i de la tradició ibèrica sota el concepte de l'ensomni i han posat especial atenció en la recerca i descoberta de dones compositores catalanes dels segles dinou i vint que han quedat en l'oblit. A més, al final de l'entrevista ens han ofert una actuació en directe que veureu a la playlist de YouTube de 3CatCultura i a la web del nostre programa.