Míriam Farré: "Al meu disc 'Eclipsi' parlo del meu procés de transformació personal"

Thu, 21 Nov 2024 17:40:00 +0000

La cantant, clarinetista i compositora Míriam Farré s'expressa a través de la música per integrar i compartir els aprenentatges que la vida li porta. Per això, ha deixat anar la seva creativitat i ha gravat el seu primer disc, "Eclipsi" (LaLabelWeb), on els sons i els ritmes de la península Ibèrica i de l'Amèrica Llatina dialoguen amb atmosferes electròniques i grooves contemporanis. Aquest àlbum l'ha enregistrat amb alguns dels millors músics del nostre país, com el violoncel·lista Daniel Claret, el pianista Pol Oñate i el percussionista Angelo Manhenzane, entre d'altres, a més d'un cor de dones, un quartet de corda i les col·laboracions especials de Rosa Zaragoza, Clara Palet, Carola Ortiz i Ernest Bombí, en tres de les cançons del disc. Farré ens ha interpretat el seu single "Tu", que publica avui mateix per anunciar que presentarà en concert el seu àlbum, el 28 de novembre, al C. A. T. Aquesta actuació la veureu al web del nostre programa i a la playlist de 3CatCultura a YouTube.