"A Rondalla dels Ports volem tornar a fer una lectura de la música catalana i del que és ser català"

Tue, 16 Sep 2025 16:40:00 +0000

El lutier i músic Sergi Masip, l'etnògraf i músic Lluís-Xavier Flores Abat, i el músic Eladi Galbe, tots tres membres de la Rondalla dels Ports, ens han presentat aquesta agrupació de sonadors, cantadors i balladors que reivindiquen i posen en pràctica els gèneres musicals i ballables més tradicionals de les terres que envolten els ports de Tortosa-Beseit-Morella. Ells mateixos, tocant un guitarró al 7, un guitarró al 5 i una guitarra respectivament, amb tres músics més de la Rondalla dels Ports (Marc Xarau, violí; Armando Ayora, tiple, i Guillem Bel, guitarra tenor) ens han interpretat en directe el "Fandango de Tortosa" (tradicional). Aquesta actuació la podeu veure al web del nostre programa i a la playlist de 3CatCultura a YouTube.