Sibille: "El so binaural et posa la pell de gallina des de l'inici fins al final del concert"

Tue, 26 Nov 2024 17:20:00 +0000

Fernando Paniagua, productor i coordinador artístic del Festival Real 360° Experiències Binaurals (al centre), i els músics Nico Roig i Matteo Sibille (membre del duet Azulceleste, a l'esquerra de la foto), que hi participaran, ens han presentat la tercera edició d'aquest cicle, que tindrà lloc a l'Espai Texas de Barcelona de dijous a diumenge i que proposa actuacions basades en la creació i les experiències sonores, on el públic, assegut al voltant de l'artista, percep l'actuació a través d'auriculars amb un so en 360 graus (so binaural). Es tracta d'una experiència especialment sensitiva, íntima i propera que trenca la barrera entre el públic i l'artista per crear una unió de comunicació recíproca, intensa i sorprenent. Cada persona rep, nota i sent els moviments dels intèrprets, així com la seva proximitat i llunyania a l'espai d'acció. Es pot sentir un murmuri a l'orella amb una subtilitat extraordinària i delicada, una interacció excepcional molt poc experimentada.