Descobrim la banda Korrontzi, que presenta nou disc al Centre Artesà Tradicionàrius

Wed, 07 Apr 2021 06:20:00 +0000

Des de ja fa més de quinze anys, la banda Korrontzi se situa en el mapa de les formacions que juguen amb l'arrel tradicional basca i la porten d'una manera elegant als nostres dies. Amb un nou àlbum -el número deu de la seva carrera- i liderats per Agus Barandiaran, el grup aterrarà dissabte al Centre Artesà Tradicionàrius de Barcelona per fer sonar aquestes cançons, sota el títol de "Koplariak", amb l'afegit de temes anteriors. Tot, acompanyat de dos ballarins que, com els músics, donen un aspecte contemporani a les danses heretades dels avantpassats del País Basc. Korrontzi juga també amb les diverses influències -com el jazz o el blues- d'alguns dels seus músics, que s'ajunten amb la "trikitixa", que és l'acordió diatònic basc, l'instrument d'Agus Barandiaran, el motor del grup. Amb ell hem parlat del concert que oferiran al Tradicionàrius.