Sapiguem qui són el Duet Rondeau, que actua al Jardí dels Tarongers

Fri, 28 May 2021 06:10:00 +0000

Bernat Buzzi i Carlos Bujosa, clarinet i piano respectivament, formen el Duet Rondeau i la tarda de divendres, 28 de maig, oferiran un recital de cambra al Jardí dels Tarongers de Barcelona, que és una de les plataformes que ens permeten descobrir joves valors de la clàssica, com aquests dos músics que comparteixen una mateixa visió de la interpretació musical. Buzzi i Bujosa van coincidir el 2018 al Conservatori del Liceu, on formaven trio amb una violista. Des d'aleshores, van decidir continuar el camí com a duo amb el nom de Duet Rondeau i sota el guiatge del professor Isaac Rodríguez, que ha orientat tant el seu treball com la tria del repertori. Avui sabrem qui són aquests dos joves músics.