Plana Turu: "La música és teràpia i fer el meu disc ha estat un bàlsam"

Mon, 30 Sep 2024 16:40:00 +0000

Neus Plana Turu, flautista, percussionista i compositora catalana ha enregistrat el disc "12.12" (editat pel segell Microscopi) en quartet amb Con-fusión Project. L'àlbum és el resultat d'un procés artístic i personal on Plana Turu ha fusionat tots els seus coneixements acompanyada dels músics Carles Font Turon, Pablo Donaire i Antonio Parraguez Rodríguez. La creació de les sis peces que formen el disc i la seva interpretació amb la flauta travessera li han permès expressar musicalment tot un seguit d'emocions, persones i experiències vitals per a ella fent ús del flamenc com a element protagonista. Aquesta tarda ens ha interpretat en directe amb el quartet la rumba "La teva escalfor", escrita per ella mateixa.