Dotze formacions musicals actuaran a la novena edició del Girona a Cappella Festival

Thu, 06 May 2021 06:15:00 +0000

Després que la pandèmia motivés l'anul·lació de l'edició del 2020, aquest any sí que se celebrarà la 9a edició d'aquest certamen. Dotze formacions actuaran en set espais diferents de la ciutat de Girona, del 8 al 16 de maig, adaptant-se, això sí, a les limitacions actuals i diversificant els escenaris per controlar-ne l'aforament. Aquest certamen celebra la música vocal i ha confeccionat un cartell amb artistes i conjunts, molts de les comarques gironines, amb prou seguiment per exhaurir totes les entrades. És el cas de Les Fourchettes (a la foto), que dissabte, 8 de maig, obriran l'edició d'enguany amb un concert a l'Auditori La Mercè. Però també hi actuaran formacions com The Hanfris Quartet i els Barcelona Gospel Messengers, entre d'altres. N'hem parlat amb Pau Marquès, director del Girona a Cappella Festival.