Ignasi Terraza: "Ser investit 'Honoris causa' significa tancar un cercle"

Tue, 19 Mar 2024 17:20:00 +0000

La Universitat Politècnica de Catalunya - BarcelonaTech (UPC) investirà doctor 'Honoris causa' el pianista de jazz Ignasi Terraza, 'alumni' de la Facultat d'Informàtica de Barcelona (FIB) i que va ser la primera persona cega a llicenciar-se en Informàtica a l'Estat espanyol. El professor Jordi Cortadella actuarà com a padrí de l'acte d'investidura, que tindrà lloc aquest dijous 21 de març, a Barcelona. La distinció d'Ignasi Terraza com a doctor honoris causa per la UPC ha estat proposada pel Consell de Direcció de la Universitat i la Facultat d'Informàtica de Barcelona (FIB), alma mater del pianista. Amb aquesta distinció la UPC vol reconèixer la tasca d'Ignasi Terraza com a referent per a les persones amb discapacitat visual que fan estudis d'enginyeria, així com la seva vinculació amb la Universitat.