Ortiz i Pàmies: "Hem tractat la crisi climàtica amb els nostres llenguatges musicals"

Fri, 10 May 2024 16:40:00 +0000

El pianista, compositor i conceptualista cubà Aruán Ortiz i el compositor, multiinstrumentista, productor i músic electrònic Joan Arnau Pàmies han unit per primera vegada el seu talent per crear l'obra "Des de la profunditat", una composició basada en les conseqüències de l'escalfament global i creada per a piano preparat, electrònica en directe i instruments addicionals. Aquesta peça musical ja està disponible a Bandcamp i aviat es publicarà en una edició limitada en format CD que unirà música, art i activisme, ja que també inclourà pintures originals d'aquarel·la de Dolors Olivé, fotografies de Michal Novak i un assaig de l'activista climàtica i violinista Maria Albà.