Manel Fortià: "He agafat els grans hits de les cançons catalanes i els he arranjat en estil flamenc"

Fri, 14 Jan 2022 17:00:00 +0000

El contrabaixista Manel Fortià ens ha acompanyat aquesta tarda per presentar-nos el seu nou disc, "Arrels", editat pel segell Microscopi. És el primer treball que ha fet amb el seu nou grup, Libérica, format per altres membres estel·lars com el saxofonista i cantaor gadità Antonio Lizana; dos dels nous valors del flamenc jazz fet a Catalunya, el cantant Pere Martínez i el pianista Max Villavecchia, de Los Aurora, a més de la col·laboració internacional d'una de les noves revelacions del jazz modern europeu, el bateria francès Raphaël Pannier. Precisament aquest àlbum ha estat escollit com un dels 10 millors discos de jazz del 2021 per la revista Enderrock.