Neix el projecte pedagògic "El Museu Dansat"

Wed, 24 Apr 2024 16:30:00 +0000

"El Museu Dansat" és un nou projecte pedagògic que sorgeix de la col·laboració entre l'Institut del Teatre i el Museu Nacional d'Art de Catalunya, i que porta la dansa a l'equipament museístic de la mà d'un grup d'alumnes del Conservatori Professional de Dansa. En aquest cas, els ballarins dialoguen amb les peces de la col·lecció d'art modern situades a la Sala Oval del MNAC. Se n'han preparat tres sessions, la primera de les quals va tenir lloc el dia 7 d'abril. Aquest dissabte es podrà veure la segona. Tot plegat es va iniciar el mes d'octubre passat, amb una visita de l'alumnat al museu guiada per tècnics de l'equipament. Ens ho explica Xavier Benaque, cap d'Estudis del Conservatori Professional de Dansa.