Musica Reservata de Barcelona celebra els 30 anys amb música de Joan Magrané

Wed, 14 Jul 2021 06:10:00 +0000

Musica Reservata de Barcelona, el grup de cambra vocal nascut el 1991 especialitzat en el repertori polifònic del Renaixement i el barroc, celebra el seu 30è aniversari amb dos concerts a la catedral de Girona i al Palau de la Música Catalana, aquest diumenge 18 de juliol i dilluns que ve 19 de juliol, en què oferirà la "Missa a sis veus" del compositor català Joan Magrané, que s'interpretarà tota sencera per primera vegada a Barcelona. A més, la vetllada, programada dins del Festival Grec, es completarà amb obres de compositors com Orlando di Lassus, Giovanni Pierluigi da Palestrina i Jacques Clemens, entre d'altres. N'hem parlat amb Jordi Abelló, que forma part del conjunt vocal Musica Reservata de Barcelona pràcticament des dels inicis.