Alexis Borràs: "El documental visibilitza el procés de creació i composició dels músics del país"

Tue, 30 Nov 2021 18:00:00 +0000

Aquesta tarda també hem convidat Alexis Borràs, director del documental "Els perfils d'Alícia", que fa un retrat de l'excel·lència musical del país, recollint l'experiència artística, creativa i vital dels onze artistes guardonats als Premis Alícia 2021: Maria del Mar Bonet, Albert Guinovart, Àngel Casas, Sílvia Pérez Cruz, Marco Mezquida, Rita Payés, Joan Chamorro i la Sant Andreu Jazz Band, Núria Andorrà i també les iniciatives Fundació Actua, Ajuda, Alimenta i el primer concert-assaig clínic promogut per la Sala Apolo. El film combina les entrevistes i les històries dels protagonistes amb emotius fragments musicals que acompanyen cada guardonat. Es va estrenar al Canal 33 el divendres passat i es podrà veure per TV3 aquest diumenge a la nit. A més, estarà disponible al Canal Alícia de l'Acadèmia Catalana de la Música.