"La meva pentalogia sonora està dedicada a les principals geografies de la diàspora sefardita"

Fri, 23 Jun 2023 14:00:00 +0000

Mara Aranda és una de les artistes més internacionals sorgides de l'escena actual i intèrpret i investigadora de repertoris històrics, sobretot del repertori de trobairitz i sefardita, que des del 1990 és la directora del Centre Internacional de la Música Medieval-CIMM, que és pioner a l'estat espanyol en la formació continuada de músiques de l'edat mitjana, des del segle V al XV. Aquesta tarda, l'artista valenciana ens ha presentat el seu últim disc, "Sefarad en el corazón de Grecia" (autoeditat i distribuït per Karonte), que és el tercer volum del seu projecte Geografies de la Diàspora, on revaloritza la cultura sefardita, forjada tant en terres de la península Ibèrica com en els indrets d'assentament dels sefardites.