Pitxorines actuarà al festival FIMPT de Vilanova i la Geltrú

Fri, 04 Jul 2025 16:30:00 +0000

El grup Pitxorines és una de les formacions de l'àmbit de l'arrel que més han centrat l'atenció de programadors i crítica, amb reconeixements com una nominació als Premis Enderrock de les Balears. Dins de la gira on el grup presenta el seu disc de debut, una de les cites destacades és la seva participació al festival FIMPT de Vilanova i la Geltrú, un dels esdeveniments més veterans del país centrat en les músiques d'arrel. El grup mallorquí hi actuarà el divendres dia 11, i la cita ens serveix de motiu per perfilar la feina d'aquesta formació de vuit components, que ja pensen en nou repertori per afegir al disc "Un so qui no es gasta". N'hem parlat amb Aina Tramullas, percussionista i cantant.