"A Lieder Càmera crearem un cor per gravar literatura coral catalana mai gravada professionalment"

Fri, 15 Sep 2023 16:20:00 +0000

Josep Vila i Casañas ens ha donat els detalls de la nova etapa de Lieder Càmera, ja no com a cor de cambra, sinó com a associació dedicada a la promoció del cant coral, de la qual ell mateix n'és el director artístic i president. A més, ens ha parlat dels dos projectes que farà realitat. El primer serà "Essències", que es farà aquesta tardor, amb la primera proposta titulada "A l'ombra d'un madrigal", que té la inscripció oberta a cantaires no professionals fins al 20 de setembre. I el segon projecte es farà realitat durant la tardor del 2024 i consistirà en la creació d'un cor de cantaires professionals que enregistraran obres de compositors catalans que mai han estat enregistrades, amb la màxima qualitat i professionalment.