"Si veiem artistes pop fent de caps de cartell de grans festivals de jazz mundials, cal reflexionar"

Wed, 30 Apr 2025 16:30:00 +0000

Avui dimecres, 30 d'abril, es commemora el Dia Internacional del Jazz, que té com a objectiu conscienciar sobre la importància d'aquest estil musical com a eina educativa i de promoció de la pau, el diàleg i la cooperació entre pobles de tot el món. La Unesco el va decretar l'any 2011, amb l'objectiu de donar a conèixer el jazz com un recurs valuós que contribueix a l'intercanvi cultural, el diàleg i la cooperació entre els pobles a nivell mundial. Per això, hem entrevistat el saxofonista i compositor català Lluc Casares, que el 25 d'abril va presentar, a la Nova Jazz Cava de Terrassa i amb motiu del Dia Internacional del Jazz, la seva Lluc Casares Big Band, que ha creat amb els seus amics músics i ell mateix a les seves files. En el que va ser el seu primer concert d'estrena, la Lluc Casares Big Band va interpretar una selecció de la música que Casares té arranjada per a big band.