El Festival Nits amb Jazz de Cardedeu celebra els seus 50 anys

Wed, 22 Sep 2021 16:25:00 +0000

El 4 de setembre passat al parc Pompeu Fabra de Cardedeu va acollir el primer d'una sèrie de concerts per rememorar els cinquanta anys del Festival Nits amb Jazz d'aquesta localitat vallesana. Al darrere de la iniciativa hi ha el col·lectiu Els Amics del Gat, que aglutina tant els responsables d'aquelles actuacions de fa cinc dècades com alguns seguidors de generacions posteriors que s'hi han afegit. La celebració dels 50 anys de les Nits amb Jazz seguirà aquest dissabte, 25 de setembre, amb la inauguració d'una exposició al Museu Tomàs Bilbeny que repassa vivències, anècdotes i els inicis d'unes vetllades musicals que van tenir lloc durant una dècada, des del 1971 fins al 1981. Hem parlat amb Josep Castells, un dels fundadors més veterans d'aquest festival que ens ha parlat dels seus inicis i també ens en ha fet balanç.