Quintet Granados: "Som una aposta interessant, perquè els quintets amb piano són poc habituals"

Tue, 14 May 2024 16:40:00 +0000

El món musical català compta amb una nova formació: el Quintet Granados, acabat de crear fa just uns mesos a les Terres de Lleida, per músics ucraïnesos residents al nostre país i també per músics catalans amb una àmplia experiència musical. Els seus membres són: la pianista Oksana Shymanska, els violinistes Oleksandr Sora i Joan Sancho, Jordi Roure, viola, i Ònia Tomàs, violoncel. El Quintet Granados neix amb l'objectiu de donar una nova dimensió a la música i els compositors catalans, especialment la del lleidatà Enric Granados, i per això porta el seu nom. La formació farà la seva presentació oficial i en públic, aquest dissabte, 18 de maig, a l'Espai Orfeó de L'Orfeó Lleidatà, amb el concert "Vincles", que repetirà el 3 de juny, al Centre Cívic Urgell de Barcelona. Aquesta tarda, ens ha ofert una actuació musical en directe que veureu a l'Instagram de @catalunyamusica.