Guillem Tudó publica doble versió de la nadala "Santa Claus is coming to town" i prepara nou disc

Fri, 24 Dec 2021 17:23:00 +0000

Si l'any passat en aquest espai fèiem sonar el disc de debut del músic Guillem Tudó, un vocalista que ens recorda el so dels crooners dels anys cinquanta, avui hi tornem, i no podem tenir un motiu millor: el cantant i també saxofonista andorrà ens obsequia amb una doble versió (una amb veu i l'altra instrumental) del cèlebre "Santa Claus is coming to town", que ens remet als paisatges nadalencs nord-americans que han esdevingut gairebé universals. És l'últim llançament de Guillem Tudó, que aprofitem també per apuntar que ja prepara un segon disc del qual molt aviat sortirà un primer avançament. Hem parlat amb ell de tot plegat.