Sabina Puértolas: "El Festival LIFE Victoria és una referència a l'Estat i arreu del món"

Thu, 02 Oct 2025 16:20:00 +0000

La soprano Sabina Puértolas, després de participar en la Gala del Centenari de Victòria dels Àngels al Gran Teatre del Liceu el 2023, debutarà al Festival LIFE Victoria el 8 d'octubre amb un dels pianistes més freqüents al cicle, Rubén Fernández Aguirre. Interpretaran cançons d'Emilio Arrieta i la cantata "Los cisnes en Palacio", una peça encarregada pel mateix Fernández Aguirre al compositor Albert García Demestres amb motiu del 200 aniversari del naixement d'Arrieta i que es va estrenar al teatre Arriaga de Bilbao el desembre del 2021. Puértolas ens ha donat els detalls d'aquest recital i també dels seus propers projectes.