Avui comença "10 moviments per a una exposició", que empodera dones en situació de vulnerabilitat

Tue, 10 Jan 2023 06:00:00 +0000

Avui dimarts engega el programa "10 moviments per a una exposició", una iniciativa del Taller de Músics que combina dansa, música i arts escèniques, amb l'objectiu de donar suport i empoderar, a través de l'art, un col·lectiu de dones en situació de vulnerabilitat. Una vintena de dones migrants, racialitzades o víctimes de violència masclista d'entre 18 i 60 anys seran des d'avui i fins a començaments de juny les protagonistes d'aquest programa liderat per la coreògrafa Inés Boza. Hem parlat amb ella per tal que ens expliqui com funciona aquest programa basat en l'art com a mediació social, on col·labora la Fundació La Caixa.