Claudio Gabriel Sanna: "Les cançons poden salvar una llengua"

Fri, 28 Mar 2025 17:40:00 +0000

Des de l'edat mitjana, a les barberies d'arreu dels Països Catalans era un costum trobar-hi clients i barbers cantant i tocant cançons a cor què vols. Avui dia, aquesta tradició es manté viva a l'Alguer, i al capdavant hi trobem Àngel Maresca, també conegut com Lo Barber de l'Alguer (a la foto, a l'esquerra), un activista per la llengua i la cultura popular catalanes més actiu de la ciutat de Sardenya, que, als seus 81 anys, encara canta i toca la guitarra cada cop que fa la barba a un client. Ell mateix amb un altre gran músic alguerès, el cantautor i compositor Claudio Gabriel Sanna i els seus músics habituals, actuaran aquest vespre, al Tradicionàrius, dins del cicle Trad d'autor. Plegats presentaran el treball discogràfic "Retrobaments", un recull de les millors cançons de Lo Barber. Al final de l'entrevista, Lo Barber i Claudio Gabriel Sanna ens han ofert una actuació musical en directe que veureu a la web del nostre programa i a la playlist del 3CatCultura a YouTube.