78 pianistes de 34 països competiran al 67è Concurs Internacional de Música Maria Canals

Thu, 24 Mar 2022 07:00:00 +0000

El Concurs Maria Canals torna amb força aquesta primavera amb la 67a edició, sense les restriccions pandèmiques d'edicions anteriors, i amb la vocació de convertir un any més Barcelona en una celebració de pianos i pianistes de tot arreu durant dues setmanes. Entre el 26 de març i el 7 d'abril el Palau de la Música Catalana acollirà 78 pianistes de 34 països, seleccionats d'entre els més de 200 que s'han presentat en aquesta convocatòria. Els concursants assumiran el repte d'un repertori exigent, de més de dues hores de durada, i que enguany, des de l'organització del concurs, ha estat marcat per tres condicionants: que hi hagi almenys una compositora, també un autor català, i que s'hi inclogui una obra contemporània escrita del 1995 endavant. N'ha parlat en roda de premsa el director del Concurs Maria Canals, Jordi Vivancos.