Vivancos: "A les proves eliminatòries del concurs és on es respira el talent dels joves pianistes"

Tue, 22 Jun 2021 17:00:00 +0000

Jordi Vivancos, director del Concurs Internacional de Música Maria Canals, ens ha presentat la 66a edició del certamen que aquest any se celebrarà del 3 al 15 de juliol al Palau de la Música Catalana. A causa de la pandèmia, el concurs s'ha hagut d'ajornar un any i mig i per primera vegada tindrà lloc a l'estiu. Hi participaran 57 joves pianistes de 22 nacionalitats, entre els quals set espanyols. Els participants tenen entre 19 i 30 anys i enguany s'ha decidit augmentar l'edat de participació per no deixar fora els que, per culpa de l'ajornament, no hi podrien participar per l'edat. Vivancos ha reivindicat la importància de les proves eliminatòries del concurs, que permeten al públic català escoltar pianistes vinguts d'arreu del món. També ens ha parlat d'una de les iniciatives més conegudes del Maria Canals, l'OFF Concurs, que és la instal·lació de pianos de cua a diferents punts de la ciutat comtal, entre ells el passeig de Gràcia.