El Festival Internacional de Gòspel de Barcelona One Heart arriba a la tercera edició

Thu, 06 Apr 2023 05:00:00 +0000

Dimarts que ve, dia 11, arrenca una nova edició del Festival Internacional de Gòspel de Barcelona One Heart, una trobada de músics i amants del gènere d'origen afroamericà vinguts de diverses parts del món i també locals. Fins al dia 16, la tercera edició del Festival One Heart arribarà a escenaris com el del Petit Club Casino del Poblenou i el del Casino l'Aliança del mateix barri barceloní, entre altres espais. El certamen va néixer d'una idea del pianista i compositor Ramon Escalé, especialitzat en la direcció de formacions de gòspel des de fa molts anys, que va dissenyar una trobada centrada a trencar els estereotips del gènere. N'hem parlat amb Mercè Pascual, productora de l'esdeveniment.