Es presenta la 3a edició del Barcelona Obertura Spring Festival

Wed, 02 Mar 2022 17:23:00 +0000

El Barcelona Obertura Spring Festival celebra la tercera edició amb l'objectiu de mantenir l'aposta per convertir Barcelona en capital de la clàssica i la lírica. És l'obra de tres entitats organitzadores (el Gran Teatre del Liceu, el Palau de la Música Catalana i L'Auditori), en col·laboració amb el Conservatori del Liceu, Ibercamera i la Franz Schubert Filharmonia, i tot promogut per Barcelona Global, amb el suport de l'Ajuntament de Barcelona. Entre l'àmplia oferta del certamen hi ha propostes per a tots els gustos, com l'òpera "Pelléas et Melisande" al Liceu, però també en versió de concert al Palau de la Música, per on també passaran artistes com la formació Les Siècles, els Tallis Scholars, la directora Alondra de la Parra o la pianista Alexandra Dovgan (a la foto). I en paral·lel a tota aquesta oferta hi haurà els 28 concerts del festival Barcelona City+ a càrrec de joves artistes en 22 espais dels 10 districtes de la ciutat.