Daniel Mestre i Jordi Casas Bayer: "La Coral Càrmina continua sent un cor polivalent"

Mon, 19 Dec 2022 17:20:00 +0000

Daniel Mestre, director de la Coral Càrmina, i Jordi Casas Bayer, que n'és el fundador i que en va ser el director durant més de 15 anys, ens han parlat aquesta tarda a l'"Assaig general" del concert dels 50 anys de la coral, que se celebrarà aquest divendres, 23 de desembre, a l'església de Sant Felip Neri de Barcelona. Amb el títol (Re)encontres (Re)estrenes, la Coral Càrmina amb la soprano Ulrike Haller, el saxofonista Albert Julià, el pianista Emili Blasco i l'Orquestra Barroca Catalana, tots dirigits pels mateixos Mestre i Casas, oferiran l'estrena de la suite nadalenca que han encarregat al compositor català Andreu Diport i, a més, interpretaran obres de Kódaly, Bach, Mompou i Brotons, entre d'altres.