Las Migas: "El mar sempre apareix en la nostra música"

Tue, 19 Apr 2022 17:00:00 +0000

El quartet femení Las Migas ens ha acompanyat aquesta tarda per parlar-nos del seu concert al Festival Guitar BCN del proper 27 d'abril i del seu nou àlbum "Libres". Las Migas ja són un clàssic del flamenc femení, valent i alegre. Amb una nominació als Latin Grammy i un recent Premi de la Música Independent (MIN) al millor àlbum de flamenc, són una de les bandes consolidades més internacionals. Marta Robles, a la direcció, composició i guitarra; Carolina "La Chispa", a la veu; Alicia Grillo, a l'altra guitarra, i Roser Loscos, al violí, formen aquest quartet camaleònic que s'atreveix amb tots els colors i estils, i que és aclamat a l'Amèrica Llatina, Europa, com també a les seves terres natals. Després d'una intensíssima gira per tot Europa, els Estats Units i Llatinoamèrica, Las Migas ara presenten el seu nou treball discogràfic titulat "Libres", que veurà la llum el 22 d'abril i que és el seu disc més lluminós, alegre, diferent, feminista i arriscat.