El Teatre de Sarrià aposta per la música clàssica dins la seva programació cultural

Tue, 24 Sep 2024 16:30:00 +0000

El Teatre de Sarrià acull i programa des de 2015 una temporada d'espectacles de format divers. Teatre, música, ballet i cinema són algunes de les disciplines que tenen cabuda a la temporada cultural del teatre, que les organitza per temes, de manera que cadascuna té un espai fix: així, per exemple, el dijous és el dia de la música clàssica. Una de les novetats de la temporada musical d'enguany és la inclusió de la música simfònica: serà el 27 de desembre i a càrrec de la Jove Orquestra Simfònica de Barcelona (JOSB), que hi oferirà un programa de música de pel·lícules. N'han parlat a la roda de premsa de presentació de la temporada el president de la institució, Joaquim Campany; el director de la JOSB, Carlos Checa, i la pianista Maria Canyigueral (a la foto), programadora del cicle de música de cambra del teatre.