Fem un tast del nou disc "Muracik" del Liba Villavecchia Trio

Tue, 07 May 2024 16:30:00 +0000

Avui tornem a parlar del projecte Liba Villavecchia Trio, formació liderada pel saxofonista català Liba Villavecchia que es completa amb el baixista Alex Reviriego i el bateria Vasco Trilla, i que ja té un tercer disc al mercat. Una nova aventura discogràfica titulada "Muracik", on el trio fa un pas més en la consolidació del seu so, aquest cop comptant amb un element més: el trompetista portuguès Luis Vicente. Ara ja fa uns mesos els músics van estar assajant i enregistrant a Barcelona, i fent algun tast en escenaris com el de la desapareguda sala Milano. Una experiència que van repetir al Portalegre Jazz Fest (Portugal), i que ha reforçat el caràcter "explorador" del projecte. N'hem parlat amb el mateix Villavecchia.