Anna Tréa actua al cicle Músiques Tranquil·les de Mataró

Fri, 07 Jan 2022 17:23:00 +0000

Dijous que ve, a Mataró hi sonarà la música d'una artista brasilera, amant tant del so de la guitarra com del cant i la composició, que ja fa uns anys que es relaciona amb l'escena i els músics de casa nostra: és Anna Tréa, la primera artista que el cicle Músiques Tranquil·les de Mataró ha programat per a aquest 2022. Actuarà el dia 13 al Casal Aliança en format de trio, amb violoncel i bateria. Oferirà un repertori propi, també amb arranjaments i alguna sorpresa, on desplegarà una fórmula amb dosis de música africana, folk i elements d'arranjaments pop suau amb una mica d'improvisació i experimentació. I és que són molts els inputs estètics d'aquesta artista que va començar amb la guitarra clàssica als 8 anys i que ben aviat es va obrir a noves formes. Ens ho ha explicat ella mateixa.