Carlos de Mendoza: "A l'OMEGI toquem pel plaer de trobar-nos i fer música"

Fri, 20 Jun 2025 16:40:00 +0000

Carlos de Mendoza, secretari de l'Orquestra de Música de Girona (OMEGI) i tres de les components de la formació, la flautista Anna López, la violinista Maria Àngels Sieira i la violoncel·lista Cristina Samaniego (d'esquerra a dreta), ens han presentat la seva formació. L'OMEGI és una orquestra formada per músics amateurs, majoritàriament metges de diverses especialitats, així com altres professionals de la salut i alguns músics no sanitaris amb una gran passió per la música. Va néixer el març del 2022 gràcies a la iniciativa de tres metges apassionats per la música, amb el suport del Col·legi Oficial de Metges de Girona, i el seu director és Joan Tarrús de Vehí, oftalmòleg. Al final de l'entrevista, Samaniego, Sieira i López ens han ofert una actuació en directe que veureu a la web del nostre programa i a la playlist del 3CatCultura a YouTube.