La Massana acull aquest cap de setmana la segona edició del festival SAM

Wed, 18 Jan 2023 04:00:00 +0000

Aquest cap de setmana, la Massana (Andorra) es farcirà de música amb la segona edició del festival SAM, una proposta eclèctica amb les sigles de Sant Antoni Música, que coincideix amb la celebració de la festivitat, en referència al patró de la localitat andorrana. Una trobada que vol posar en valor la música feta al petit país veí, combinant-la amb alguna proposta de fora, i que passa per estils molt diversos, que van del cant coral al jazz, passant per la clàssica, el pop i el rock. Movent els fils, hi trobem el músic i dinamitzador cultural Juli Barrero, que ha explicat com es planteja tot plegat.