Eduard Gener: "Mozart m'agrada molt. La seva música encaixa amb tots els moments"

Fri, 16 Apr 2021 17:00:00 +0000

El cantant i compositor Eduard Gener ha vingut a l'estudi a presentar-nos el seu nou àlbum: "Enyoro el teu amor tan dolç", que ell s'ha autoeditat. És un disc amb influències afroamericanes, perquè a Gener li agrada molt el jazz i el swing, però com que té formació clàssica també adora la música de Wolfgang Amadeus Mozart. Ell mateix ens ha explicat que a casa toca la Sonata per a piano n. 11 del compositor, i ens ha confessat que la cançó "Viena al fons" d'aquest nou disc és un homenatge al compositor de Salzburg. Dissabte 17 d'abril presenta aquest nou àlbum en concert al Teatre Comarcal de Solsona.