Descobrim l'espectacle "Recital Raimon" del projecte Verdcel

Fri, 28 Feb 2025 17:30:00 +0000

Diumenge arriba a l'Hospitalet de Llobregat l'espectacle "Recital Raimon", del projecte Verdcel, un homenatge al cantautor de Xàtiva que combina la música amb diferents elements escènics com la dansa, la dramatúrgia i les videoprojeccions, i que s'emmarca en la programació del festival Barnasants. Quinze anys després que Verdcel (el projecte del músic Alfons Olmo) es focalitzés en l'univers de Raimon amb el disc "Petjades", ara tornen a revisar-lo i el fan coincidir amb l'eix temàtic del festival de cançó d'autor: els 50 anys de la mort de Franco. N'hem parlat amb ell mateix (a la foto).