Maria Arnal i José Luis de Vicente creen un assaig sonor sobre les empremtes de la crisi climàtica

Wed, 14 Sep 2022 15:00:00 +0000

Al Centre de Cultura Contemporània de Barcelona s'acaba d'inaugurar la instal·lació "Cada capa de l'atmosfera. Un viatge a través dels sons del planeta". Es tracta d'un assaig sonor que signen Maria Arnal i l'investigador José Luis de Vicente que gira al voltant de les empremtes de la crisi climàtica. El treball combina composicions de la cantant amb la divulgació i el pensament, i conté entrevistes i performances en llocs de la ciutat de Barcelona com la cúpula de l'Observatori Fabra, el dipòsit d'aigües fluvials del parc Joan Miró, el parc apiari de Collserola o el Palau Güell. Un treball interdisciplinari amb diversos músics implicats.