Oberta la convocatòria del concurs de composició "La cançó de l'estiu de Palau Vincles"

Tue, 30 Nov 2021 17:23:00 +0000

Fins al 8 de gener està oberta la convocatòria del primer concurs de composició de cant coral "La cançó de l'estiu de Palau Vincles". El projecte social del Palau de la Música Catalana s'ha decidit a tirar endavant aquesta novetat després de l'èxit del videoclip de la cançó "Una veu feta de mil veus", que Arnau Tordera va compondre per tal que els nens i nenes poguessin enregistrar-la durant el passat curs acadèmic, davant la impossibilitat de dur a terme el tradicional concert multitudinari de cada any, a causa de la Covid. Ara, doncs, l'equip que encapçala Susana Serrano es proposa aprofitar aquesta fórmula per seguir treballant el tema de la interculturalitat i de tot plegat n'hem parlat amb ella.