"El Compromís Creació potencia que l'Auditori de Girona continuï sent un punt creatiu artístic"

Thu, 16 Sep 2021 17:00:00 +0000

Repassem la nova temporada musical de l'Auditori de Girona, que es desenvoluparà des d'aquest mes de setembre fins al gener. David Ibáñez, director de la Fundació Auditori Palau de Congressos de Girona i gerent d'aquest equipament, ens ha presentat el segell Compromís Creació, un segell especial per als projectes en què l'Auditori de Girona s'ha involucrat en el procés de creació artística. Una iniciativa que neix amb l'objectiu d'acompanyar i visibilitzar la feina dels artistes, amb especial atenció als de l'entorn proper. D'aquesta manera, l'equipament, a més a més de ser un espai d'actuacions musicals, també demostra que és un equipament de referència, amb un equip humà implicat en l'artista i que es traduirà en els concerts de Mazoni, Manel Fortià, l'Orquestra de Girona i la GiO, amb Francesc Prat i Xavier Sabata, entre molts d'altres.