La proposta multidisciplinària "Lady Panda" arriba al Mercat de les Flors el 10 de juliol

Mon, 03 Jul 2023 12:00:00 +0000

Entre la farcida i suggerent programació del festival Grec, avui ens fixarem en la proposta multidisciplinària que duu per títol "Lady Panda". La porta a escena la companyia Mumusic Circus, encapçalada per Clara Poch, i l'artista s'acompanya del músic Marçal Calvet i de Carla Farreny com a intèrpret. Es tracta d'un muntatge coproduït amb el Grec que es podrà veure els dies 10, 11 i 12 de juliol al Mercat de les Flors, d'estètica sonora i visual minimalista, en què el motor és un pèndol gegant, tant per la seva simbologia com pel joc de moviment que té intrínsec. N'hem parlat amb la mateixa Clara Poch.