Xavier Solà: "Estic enamorat de la música de Beethoven, perquè m'atrapa"

Thu, 14 Nov 2024 17:40:00 +0000

Avui, dijous 14 de novembre, es commemoren els 100 anys de l'inici de les emissions radiofòniques a Catalunya, ja que el 14 de novembre de 1924 va ser el primer dia d'emissió de Ràdio Barcelona, la primera amb llicència a l'Estat. Per això hem tancat el nostre programa conversant amb el periodista Xavier Solà, conductor del programa "La nit dels ignorats" de Catalunya Ràdio (va conduir també durant 35 anys el mític programa "El suplement" a la mateixa emissora), que és un dels professionals de més prestigi del món radiofònic del nostre país i, a més, és melòman. Solà és amant de la música clàssica, a més de molts altres estils. Solà ens ha parlat de l'estret lligam que mantenen des dels inicis la ràdio i la música i també de la importància que té aquest mitjà en la difusió dels continguts musical. A més, ens ha explicat de primera mà com va ser el seu primer contacte amb la música fins a convertir-se en melòman.