Vilamajó: "El programa que interpretarem a la Xarxa Coral té com a tema la veu com a miracle"

Fri, 21 Mar 2025 17:20:00 +0000

Lluís Vilamajó ens ha donat els detalls de la nova edició de la Xarxa Coral, el projecte d'intercanvi de l'Orfeó Català amb diverses corals d'arreu del territori, que tornarà a dirigir ell mateix i que enguany se celebrarà aquest diumenge, 23 de març, al Palau de la Música Catalana. En aquesta ocasió es convidarà el Cor Scandicus, del Masnou, i l'Orfeó Ulldeconenc, que actuaran en el concert de diumenge, en què també participarà l'Orfeó Català. Aquest concert al Palau de la Música també servirà per celebrar el Dia de l'Antic Cantaire, durant el qual els cantaires que han format part de l'entitat al llarg dels anys es tornen a sumar a les seves files.