La Trobada Fiddle reunirà diumenge al MNAC 500 estudiants d'instruments de corda fregada

Wed, 09 Feb 2022 17:23:00 +0000

La sala oval del Museu Nacional d'Art de Catalunya tornarà a acollir diumenge la Trobada Fiddle, una reunió d'estudiants d'instruments de corda fregada procedents d'una trentena d'escoles del territori català, una iniciativa que des de l'any 2013 posa en valor totes les expressions d'aquesta gran família d'instruments i ofereix una experiència única als joves intèrprets. La proposta neix com una extensió del Barcelona Fiddle Congress, que se celebra de manera anual, i tot plegat sorgeix de la col·laboració entre l'Associació Catalana d'Escoles de Música i l'Escola Superior de Música de Catalunya, l'ESMUC. El violinista i professor Oriol Saña n'és un dels principals impulsors i hi hem parlat.