Cardedeu acull la projecció del documental "Units pel jazz"

Wed, 24 Sep 2025 16:30:00 +0000

Divendres al cinema Esbarjo de Cardedeu es projectarà el documental "Units pel jazz", una iniciativa de l'Associació Memòria Visual que evoca la passió per aquest macrogènere musical que aquesta ciutat i Terrassa han compartit des de la dècada dels seixanta, amb fites com concerts i festivals. Aquestes dues localitats, juntament amb Granollers, han format un triangle jazzístic que ha quedat retratat en aquest documental, una coproducció de la televisió local del Vallès Oriental i la Xarxa de Televisions Locals. N'hem parlat amb Josep Castells, escenògraf i un dels impulsors d'aquest magma musical i cultural, formant part d'un col·lectiu d'artistes, músics i aficionats.