Repassem les propostes del festival Sona Amer

Wed, 17 Jan 2024 17:35:00 +0000

Amer, a la comarca de la Selva, fa vuit anys que té el seu cicle de concerts propi, Sona Amer, una iniciativa exitosa que un any més torna a portar al municipi artistes de trajectòria sòlida i a la vegada allunyats dels circuits més comercials. A més, són artistes que participen amb l'estímul que pot suposar actuar davant d'un públic força més reduït del que estan acostumats. Després d'haver programat l'espectacle "Els colors de Duke Ellington" diumenge passat, el festival Sona Amer ha programat, entre altres propostes, el concert de Roger Mas i la Cobla Sant Jordi (a la foto), i l'espectacle "Nosaltres les dones", que reuneix Maria del Mar Bonet i Dani Espasa. N'hem parlat amb Sebastià Samblàs, regidor de Cultura de l'Ajuntament d'Amer.