La pianista Carol Ruiz publica el disc "Mompou and more"

Mon, 29 Mar 2021 06:15:00 +0000

Carol Ruiz és una pianista de Badalona formada al conservatori de la seva ciutat i al d'Utrecht, als Països Baixos, on viu des de fa gairebé vint anys. El mes de desembre passat va publicar el segon disc, titulat "Mompou and more" perquè, entre altres autors catalans, parteix del que segurament és el nostre compositor i pianista més internacional. A més d'obres de Frederic Mompou, l'àlbum també té peces de Manuel Blancafort, Ricard Lamote de Grignon, Eduard Toldrà i Enric Granados. El disc "Mompou and more" està gravat als Països Baixos amb el suport de la Fundació Frederic Mompou, tot i que també va ser possible gràcies a una campanya de micromecenatge. I és que Carol Ruiz volia un producte fet a mida, i ella mateixa va supervisar i executar totes les fases de producció.